Bya Elisa Nicholas Ssekitende
Kkooti e Masaka eraze Olunaku lwa nga 12-7-2022, okutandika Okuwulira Omusango Oguvunaanibwa Mufti wa Uganda Sheikh Shaban Ramadhan Mubajje n’abalala 20, kubyokutunda ettaka Ly’obusiraamu e Ssembabule.
Mukusooka Mu Mwezi ogw’okuna Omwaka guno, Kkooti yali ewadde omukisa enjuyi zombi okwogerezeganya Batuuke kukukkaanya, ekintu ekyagaanye.
Mu Kkooti Olwaleero, Munnamateeka w’oludda oluwaabi olwa Mugagga Ismail nabasiraamu Abalala abawalawala Mubajje ne banne okubatwala mu Kkooti ng’ono ye Lukaawa Bashir, asinzidde mu Kkooti nategeeza nga Mufti Mubajje ne Munnamateeka we Omukulu Faridah Ndyekimaana bwebatazze Mu Kkooti, nga bano bakyiikiriddwa Munnamateeka Zahara Tumukyihirize, District Kathi wa Ssembabule Sheikh Abdallah Ssemakula n’abalala.
Lukaawa era ategeezezza nti wadde Mubajje Taliiwo Kyokka Nga yayitibwa, alina n’abantu ye beyawaabira okwegatta ku Musango ogumuvunaana, Okuli Albert Muganga ne Enterprise Services Ltd, (Counter Claim) Kyokka Nga Tawangayo Kuwaaba mubuwandiike eri Kooti, naabo bawaabira okubawa empapula, kwekusaba Kooti emulagire asooke Akole ekyo, olwo Omusango gulyoke gugende mu Maaso.
Kkooti eragidde oludda lwa Mubajje okuwaayo empaaba yaabwe eri Kkooti mu buwandiike n’okuwa bebavunaana empapula ezibayita mu Kkooti, olwo enjuyi zombi zirabikeko nga 12 Omwezi ogujja Ogw’omusanvu. Ettaka eriwezaako Square Mile Nnamba e Lwemiyaga Mu District y’e Ssembabule, lyerirumizibwa Mufti Mubajje ne banne okulitunda Mu Lukujjukujju nga tebalina Lukusa, nti Kubanga Bino byabugagga byabusiraamu ebirina Okukuumibwa.
nso_Latn lug_Latn lug_Latn lug_Latn lug_Latn lug_Latn